《诵金刚经满二藏偶作》
宋代·葛胜仲

我诵大智度，非疾无日空。铜炉海岸香，亦复充净供。

积数向洛海，而实未尝诵。凡诸有为法，实如幻泡梦。

一字本不立，况有千百颂。不受一切法，乃簉预流众。

于法有所得，十八成不共。妙理端会心，筌蹄那复用。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。